Karlsøy Prestegaard

Karlsøy Prestegaard er et rockeband fra Karlsøy i Troms, startet i 1979.

Historie
I 1979 grunnla Stein Olsen bandet Nordnorsk Rockensemble, som i 1981 skiftet navn til Karlsøy Prestegaard. De gav ut sin første 7"-singel i 1981. Året etter spilte bandet inn debutalbumet Dyret (666). De hadde en pause fra 1986, men gjenoppstod i 1988.Oppslag om bandet i Robert Dyrnes: Tromsø brenn! Rock-, pop- og visediskografi 1963–2016, Backbeat Bok (Tromsø) 2016, side 91. 

I 1990 turnerte Karlsøy Prestegaard i Sovjetunionen. Turnéen startet i Murmansk og gikk via Leningrad, Moskva og til «den forbudte byen» Saratov ved Volga.«Karlsøy-rock til Sojvet», Tromsø 20. januar 1990, side 3. Samme året ga de ut singelen «Barn av lyset».

I 1994 komponerte bandet musikken til Svein Andersens dokumentarfilm Karlsøya – mellom geiter, rock og Muhammed.Film & Kino nr. 3A, 1995, side 20, En soundtrack-CD på eget selskap ble også lansert i anledning filmen.«Absolutt nordnorsk», Nordlys 20. desember 1994, side 20. Både gruppa og Stein Olsen som privatperson medvirket i filmen.

Den 13. juni 2008 ble albumet Dyret (666) og singelen «Barn av lyset» reutgitt som CD av Smart Patrol Records.

Bandet var i 2023 fortsatt aktivt konserterende og turnerende, hovedsakelig i Nord-Norge, der de blant annet er fast deltaker (og arrangør) på den lokale Karlsøyfestivalen. I 2004 spilte de på Quartfestivalen, som omtalte dem som «midt i blinken, vi snakker attitude og rockehistorie så det holder».Øivind Holthe: «Hippie-legender til Quart», Fædrelandsvennen 5. mars 2004, side 27. Sitatet er fra Alf Solbakken i Quartfestivalen.

 Medlemmer per 2016 
 Stein Ellysef Olsen – vokal/gitar
 Bjørn-Ole Olsen – sitar/gitar/vokal/synth
 Ariel Joshua Olsen – bass/kor
 Arne Lund – trommer
 Sjur Gabriel Olsen – perkusjon/tverrfløyte

 Diskografi 
 Shanty 7"
 Dyret (666) LP
 Barn av lyset 7"
 Dyret (666)/Barn av lyset CD (Smart Patrol Records, 2008)

 Referanser 

 Eksterne lenker 

  Myspace/karlsoyprestegaard – Myspace-side
 Kanal på YouTube

Kategori:Band etablert i 1980
Kategori:Norske rockegrupper
Kategori:Musikk i Tromsø
Kategori:Kultur i Karlsøy